Taman Nasional Gunung Tambora
Taman Nasional Tambora silih tunggil taman nasional sané magenah ring Propinsi Nusa Tenggara Barat. Taman Nasional ring administratip rumasuk wawengkon Kabupatén Dompu miwah Kabupatén Bima, Nusa Tenggara Kawan.
Panunjukan wawengkon TN Tambora kadasarin SK Mantri Palemahan Urip miwah Kawanaan 111/MenLHK-II/2015 tanggal 7 April 2015. Taman nasional puniki karesmiang olih Présidén Joko Widodo ring tanggal 11 April 2015, tepat ipun ring mikélingin 200 warsa letusan agung Gunung Tambora ring 11 April 1815.
Status kawasan sadurung dados Taman Nasional kadiri antuk Cagar Alam jimbar ipun 23.840,81 héktare, Suaka Margasatwa jimbar nyané 21.674,68 héktare, miwah Taman Buru jimbar ipun 26.130,25 héktare.[1]
Wawengkon konsérvasi Gunung Tambora medué poténsi keanekaragaman hayati akéh. Végétasi sané tumbuh kadiri antuk 106 soroh taru, 18 soroh épifit, 6 soroh herba, 39 soroh liana, miwah 49 soroh perdu.
Wewengkon konsérvasi Gunung Tambora pinaka habitat antuk makudang soroh beburon riantara ipun saking kelas mamalia (Menjangan Timor), réptil (Alu, Kadal Pohon, Lelipi Sanca), primata (Bojog Abu) miwah paksi. Kawéntenan 8 soroh paksi sané kasaibin, satunggil riantara ipun spésiés kaancam punah miwah kalih soroh paksi éndémik.
Cingak taler[uah | uah wit]
Pustaka[uah | uah wit]
- ↑ Kawasan Gunung Tambora Resmi Menjadi Taman Nasional, Kementerian Lingkungan Hidup dan Kehutanan, kaaksés 7 Méi 2021
min_Latn ban_Latn ban_Latn ban_Latn ban_Latn ban_Latn ban_Latn ban_Latn ind_Latn